नई दिल्ली(विशेष): कर्नाटक विधानसभा चुनाव जैसे-जैसे नजदीक आ रहा है राजनीतिक दलों ने अपने सियासी तीरों को चलना शुरू कर दिया है। प्रधानमंत्री नरेंद्र मोदी ने अपनी रैली के दौरान पूर्व प्रधानमंत्री एचडी देवगौड़ा की जो तारीफ की है उसे भी भाजपा की रणनीतिक चाल ही माना जा रहा है। कर्नाटक की सियासत को समझने वालों की मानें तो वास्तव में मोदी ने सोची समझी रणनीति के तहत देवगौड़ा की तारीफ की है। जिससे कि कर्नाटक में कांग्रेस की ताकत माने जाने वाले वोक्कालिगा समुदाय के वोटों का ध्रुवीकरण जेडी (एस) के पाले में कराया जा सके और इसका सियासी फायदा भाजपा को मिल सके।